கூட்டியமு திட்டான் குருக்களம ராபதியான் வீட்டிலுண்டு வந்தேன் வருந்து .(134)  ஆனை குதிரை தரும் மன்னைதனைக் கொன்ற கறி சேனை மன் அரைக்காய் துன்று ஈ அவரை பூ நெயுடன் கூட்டி அமுது இட்டான் குருக்கள் அமராபதியான் வீட்டில் உண்டு வந்தேன் வருந்து . அமராபதியான் என்னும் குருக்கள் வீட்டில் விருந்து உண்டு வந்தேன். ஆனையும், குதிரையும் தன் மேல் ஏற்றிக்கொண்டு வந்து தந்த மன்னைக்கிழங்கைக் கொன்ற கறி, சேனைக் கிழங்கு, மன்னைக் கிழங்கு, அரைக்காய் நிலையில் முற்றாமல் இருக்கும் ஈ-அவரைப்-பூ, ஆகியவற்றை நெய்யுடன் கூட்டிச் சமைத்து விருந்து படைத்தான் அந்தக் குருக்கள். அதனை நான் உண்டுவந்தேன். அன்னவயல் சூழ்ந்திருக்கு மாரூரா னெஞ்சத்தில் இன்ன மகவயிர மிருப்பதா –முன்னமொரு தொண்டன்மக னைக்கொன்றுஞ் சோழன்மக னைக்கொன்றுஞ் சண்டன்மக னைக்கொன்றுந் தான் –(135) 